Nafarroako Parlamentuko Mahaiak, 2021eko ekainaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroako Orkestra Sinfonikoaren entseguetarako egoitza aldatzeko arrazoiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko ekainaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Parlamentari naizen honek honako hau jakin nahi dut Baluarte Fundazioaren eta Barañaingo Auditorioa Fundazioaren arteko hitzarmen berriari buruz, zeinaren ondorioz Nafarroako Orkestra Sinfonikoaren entseguak Atarrabiako Kultur Etxean egin ordez Barañaingo Auditorioan eginen baitira:

– Lehena. Zerk justifikatzen du aldaketa hori?

– Bigarrena. Atarrabiako Udalari zergatik ez zaio informaziorik eman Barañaingo Udalarekiko eta Barañaingo Auditorioa Fundaziorekiko negoziazio-prozesuari buruz?

– Hirugarrena. Zer onura ekonomiko ekarriko du aldaketa honek?

Iruñean, 2021eko ekainaren 10ean

Foru parlamentaria: Maiorga Ramírez Erro